7

 การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

ลักษณะการประกอบธุรกิจโดยส่วนใหญ่คือ
การพัฒนาอสังหาริมทรัพย์เพื่อขายในรูปของโครงการซึ่งประกอบด้วย บ้านเดี่ยวและบ้านแฝด
เป็นหลัก ซึ่งกระจายอยู่ทั้งในกรุงเทพมหานครและปริมณฑล (รายละเอียดโครงการตามเอกสารแนบ
3 แบบย่อย 3) โดยมีธุรกิจรองคือ ธุรกิจสนามกอล์ฟและการให้เช่าอาคารสำนักงาน

  (2) การตลาดและภาวะการแข่งขัน

ก) นโยบายและลักษณะการตลาดและการแข่งขันของผลิตภัณฑ์และบริการที่สำคัญ

  บริษัทฯนำเสนอสินค้าโดยยึดนโยบาย “ความคุ้มราคา”(Value for Money)แก่ลูกค้า กล่าวคือ
  ลูกค้าจะได้รับสินค้าและบริการที่ดีในราคาที่เหมาะสม ประเภทของสินค้าประกอบด้วย บ้านเดี่ยว
  บ้านแฝด ที่ดินเปล่า ระดับราคาเฉลี่ยประมาณ 2.5– 5.0 ล้านบาท
  ลักษณะลูกค้าจะเป็นผู้ใช้โดยตรง (end user)
  จึงไม่มีความเสี่ยงในการพึ่งพิงลูกค้ารายใดเป็นพิเศษ
  กลุ่มลูกค้าเป้าหมายเป็นกลุ่มผู้มีรายได้ระดับกลางขึ้นไป ช่วงอายุประมาณ 30-40 ปี
  อาชีพรับจ้างเอกชน, ธุรกิจส่วนตัว เป็นส่วนใหญ่
  สำหรับช่องทางการจำหน่ายจะใช้วิธีขายตรงแก่ลูกค้า
  โดยมีสำนักงานขายประจำแต่ละหน่วยงานและสำนักงานใหญ่

2)  ภาวะการแข่งขัน

  จากการที่ปี 2546 เป็นปีทองของธุรกิจอสังหาริมทรัพย์ประเภทที่อยู่อาศัย
  หลังจากที่ซบเซาจากวิกฤตเศรษฐกิจมานานหลายปีประกอบกับมาตรการกระตุ้นจากภาครัฐ
  ทำให้ผู้ประกอบการทั้งรายใหญ่และรายเล็กต่างคาดหวังว่าปี 2547
  จะสามารถเติบโตอย่างเฟื่องฟูต่อเนื่อง
  แต่ด้วยภาวะความมั่นใจของผู้บริโภคที่ถดถอยจากปัจจัยต่างๆ
  ไม่ว่าจะเป็นราคาน้ำมันซึ่งลอยตัวในระดับสูง ภาวะความไม่สงบในภาคใต้
  หรืออัตราดอกเบี้ยซึ่งมีแนวโน้มปรับตัวสูงขึ้น ทำให้ตลาดที่อยู่อาศัยเติบโตอย่างชะลอตัว
  โดยที่อยู่อาศัยจดทะเบียนในเขตกรุงเทพฯและปริมณฑลมีจำนวนประมาณ 62,800 หน่วย เพิ่มขึ้น
  24.1 % จากอัตราการเติบโต 48.7 % ในปี 2546
  ในขณะที่มูลค่าการซื้อขายที่ดินทั้งประเทศลดลง 5.3 %
  และจำนวนรายการซื้อขายที่ดินทั้งประเทศลดลง 4.1 % อย่างไรก็ดี ภาวะการเติบโตที่ชะลอลงนี้
  กลับเป็นผลดีต่อธุรกิจและระบบเศรษฐกิจในระยะยาว
  เนื่องจากทำให้ผู้ประกอบการเพิ่มความระมัดระวังในการผลิตสินค้าป้อนสู่ตลาด
  เข้าสู่ภาวะสมดุลย์ของอุปสงค์และอุปทาน และลดปัจจัยซึ่งนำไปสู่ภาวะเศรษฐกิจฟองสบู่เช่นในอดีต

  8

  จากนโยบายภาครัฐใน การวางเครือข่ายคมนาคมระบบรางมูลค่ากว่า 4 แสนล้านบาท
  ครอบคลุมทั่วกรุงเทพฯและปริมณฑล จะส่งผลให้รูปแบบการใช้ชีวิตและ เลือกที่อยู่อาศัยของชาว
  กทม.และจังหวัดข้างเคียงเปิดกว้างมากขึ้น จากที่เคยเกรงว่าปัญหาจราจรและราคาน้ำมัน
  ที่สูงขึ้นเรื่อยๆ อาจเป็นอุปสรรคในการอยู่อาศัยในแถบชานเมือง
  นอกจากนี้ปัจจัยเด่นที่มีความสำคัญต่อการ

  เลือกทำเลที่อยู่อาศัยในระยะ 2 - 3 ปี ที่จะถึงนี้ได้แก่ 1) การเปิดใช้สนามบินสุวรรณภูมิในปี
  2548 – 2549 ซึ่งบริษัทฯได้เตรียมโครงการชวนชื่นอ่อนนุช ชวนชื่นบางนา และสิรีนเฮ้าส์บางนา
  เพื่อรองรับความต้องการของกลุ่มลูกค้าที่ทำงานเกี่ยวกับการบินและการท่าอากาศยาน 2)
  การกำหนดทำเลแจ้งวัฒนะเป็นที่ตั้งศูนย์ราชการ
  จะส่งผลต่อความต้องการที่อยู่อาศัยในย่านแจ้งวัฒนะ ปากเกร็ดและปทุมธานี ซึ่งบริษัทฯ
  มีโครงการชวนชื่นแจ้งวัฒนะ ชวนชื่นฟลอร่าวิลล์ ชวนชื่นกอล์ฟอเวนิว
  และชวนชื่นการ์เด้นวิลล์ในทำเลดังกล่าว

  ในปี 2547 บริษัทฯ ดำเนินโครงการทั้งหมดรวม 14 โครงการ โดยรวมถึงโครงการที่เปิดใหม่
  5 โครงการ ได้แก่

1.  โครงการเรสซิเด้นซ์พาร์ค 3 ถนนสยามธรณี (รามอินทรา กม. 8)
    ลักษณะสินค้าเป็นบ้านเดี่ยว-แฝดระดับราคา 2.4 - 4.5 ล้านบาท

2.  โครงการชวนชื่นแคราย ตั้งอยู่บนถนนเลี่ยงเมืองนนทบุรี ใกล้แยกตัดถนนรัตนาธิเบศร์
    ลักษณะสินค้าเป็นบ้านเดี่ยว ระดับราคา 4.0 – 5.5 ล้านบาท

3.  โครงการชวนชื่นวัชรพล ตั้งอยู่ซอยถนอมมิตร ต้นถนนวัชรพล รามอินทรา
    ลักษณะสินค้าเป็นบ้านเดี่ยว ระดับราคา 3.7 - 4.5 ล้านบาท

4.  ชวนชื่นอ่อนนุช ตั้งอยู่ถนนกาญจนาภิเษก (วงแหวนรอบนอกตะวันออก) ใกล้แยกตัดถนนอ่อนนุช
    ลักษณะสินค้าเป็นบ้านเดี่ยว ระดับราคา 3.5 – 5.0 ล้านบาท

5.  สิรีนเฮ้าส์บางนา ตั้งอยู่ถนนเกียรติพิพัฒน์ธานี บางนาตราด กม. 29
    ลักษณะสินค้าเป็นบ้านเดี่ยวและบ้านแฝด ระดับราคาต่ำกว่า 2 ล้านบาท

  ในปี 2547 บริษัทฯ มีการจัดกิจกรรมเพื่อสังคมที่หลากหลาย เช่น ในเดือนกรกฎาคม ได้จัด

โครงการบ้านสวยด้วย OTOP โดยนำสินค้าหนึ่งตำบลหนึ่งผลิตภัณฑ์มาตกแต่งบ้านตัวอย่าง เพื่อ

เป็นแบบอย่างของแนวความคิดในการตกแต่งบ้านด้วยผลิตภัณฑ์จาก ผู้ผลิตที่ได้รับการขึ้นทะเบียน

สินค้า OTOP จูงใจให้ประชาชนหันมานิยมสินค้าของคนไทยมากยิ่งขึ้น และเพื่อเป็นการเพิ่มช่อง

ทางทางการตลาดให้แก่ผู้ประกอบการระดับท้องถิ่น โดยเปิดให้ประชาชนผู้ที่สนใจสามารถเข้าชม

ได้ที่โครงการเรสซิเด้นซ์พาร์ค 3 ชวนชื่นซิตี้ และในเดือนธันวาคม ยังจัดงานเพื่อเป็นการส่งเสริม

ความสามารถของคนรุ่นใหม่ในด้านความคิดสร้างสรรค์ โดยจัดประกวดออกแบบบ้านใช้ชื่อโครง

การว่า Practical Modern Home Awards 2004 เป็นการออกแบบบ้านในรูปแบบ Modern
โดยเน้น

ให้ผู้ออกแบบได้คำนึงถึงความเป็นไปได้ของการอยู่อาศัยจริงและประโยชน์ใช้สอย อันเป็นแนวคิด

9

  ที่บริษัทฯ ได้ให้ความสำคัญตลอดมาในการพัฒนาโครงการ สำหรับกิจกรรมที่บริษัทฯ จะจัดขึ้นในปี
  2548 นี้ ทางบริษัทฯ
  ยังคงเน้นเดินหน้าในการสนับสนุนและส่งเสริมกิจกรรมดีดีเพื่อสังคมอย่างต่อเนื่องต่อไป

(3) การจัดหาผลิตภัณฑ์หรือบริการ

  ที่ดินและวัสดุก่อสร้าง

(1) ลักษณะการจัดให้ได้มาซึ่งผลิตภัณฑ์

  ในช่วงปีที่ผ่านมาบริษัทฯได้ดำเนินการจัดซื้อวัตถุดิบ (ที่ดิน)
  เพิ่มเติมบางส่วนซึ่งจะพัฒนาเป็นโครงการ ในปี 2548 ได้แก่ ”ชวนชื่นรีเจ้นท์” ”ชวนชื่นพระราม
  2” และบริษัทฯมีที่ดินที่พัฒนาเป็นโครงการต่อเนื่องอีก 1 โครงการคือ ”เรสซิเด้นซ์พาร์ค 4”
  และบริษัทฯมีที่ดินที่รอการพัฒนาอยู่จำนวนหนึ่ง (ประมาณ 30 % ของสินทรัพย์รวม)
  ซึ่งบริษัทฯได้ซื้อไว้ในราคาต้นทุนที่ถูกและเล็งเห็นว่าเป็นทำเลสำคัญในอนาคตที่จะพิจารณาวางแนวทางในการพัฒนาเป็นลำดับต่อไป
  โดยบริษัทฯยังคงมีนโยบายมุ่งเน้นพัฒนาทำเลต่างๆรอบกรุงเทพฯ
  และปริมณฑลที่ภาครัฐมีนโยบายในการวางเครือข่ายคมนาคม
  และทำเลที่มีศักยภาพเช่นใกล้สนามบินสุวรรณภูมิ ฯลฯ

  ในส่วนของวัตถุดิบ(วัสดุก่อสร้าง) บริษัทฯจะใช้นโยบายจัดจ้างผู้รับเหมามาดำเนินการ
  ดังนั้นวัสดุส่วนใหญ่จึงสั่งซื้อผ่านผู้รับเหมาโดยตรง ยกเว้นวัสดุบางชนิดที่ต้องเน้นการควบคุมคุณภาพ
  บริษัทฯจะสั่งซื้อเองจากบริษัทฯผู้ผลิตโดยตรงซึ่งจะได้ต้นทุนที่ถูกกว่าเนื่องจากมีการสั่งเป็นจำนวนมาก
  หรือสั่งซื้อจากบริษัทในเครือเพื่อเป็นการสนับสนุนธุรกิจของบริษัทในเครือ

  ที่ผ่านมาบริษัทฯไม่มีการซื้อวัตถุดิบจากผู้ผลิตหรือผู้จำหน่ายรายใดเกินกว่าอัตราร้อยละ 30
  ของมูลค่าการซื้อวัตถุดิบทั้งหมด

(2) ผลกระทบต่อสิ่งแวดล้อม

-   ผลกระทบและการดำเนินการป้องกัน

  1. ทรัพยากรและสิ่งแวดล้อมทางกายภาพ

สภาพภูมิประเทศ จัดให้มีการทำรั้วกำแพงรอบบริเวณบ้านพักคนงานให้เป็นสัดส่วน มี

การปลูกต้นไม้และทำสวนหย่อมด้านหน้าโครงการเพื่อความสวยงาม

การชะล้างพังทลายของดิน มีการสร้างเขื่อนกันดินบริเวณพื้นที่หน้าโครงการใกล้กับแนว

คลอง

คุณภาพอากาศ มีการป้องกันฝุ่นละอองในพื้นที่โครงการโดยการฉีดพรมน้ำ , ตรวจสอบ

เครื่องจักรกลที่ใช้ในการก่อสร้างให้อยู่ในสภาพดี เพื่อลดการเกิดเขม่าและควัน

เสียงและการสั่นสะเทือน ตรวจสอบเครื่องจักรกลในการก่อสร้างให้อยู่ในสถานที่เสมอ

เพื่อลดการเกิดเสียงดัง อันเนื่องจากเครื่องจักรกลชำรุด และไม่ดำเนินกิจกรรมใดๆ ที่ก่อให้เกิด

เสียงดังรบกวนในช่วงเวลาพักผ่อนของชุมชน (หลังเวลา 19.00 น.)

  ทรัพยากรน้ำ ,การระบายน้ำและการป้องกันน้ำท่วม จัดให้มีรางระบายน้ำรอบๆ บ้านพักคนงาน
  และบ่อพักน้ำชั่วคราวเพื่อรองรับน้ำเสียจากกิจกรรมต่างๆ ของคนงาน ,
  จัดสร้างระบบบำบัดน้ำเสีย

  10

  และสิ่งปฏิกูลจากคนงานโดยจัดสร้างเป็นแบบเกรอะ-กรองไร้อากาศและจัดให้มีการสูบกากตะกอนในบ่อเกรอะไปกำจัด

  2. ทรัพยากรชีวภาพ

 มีการดำเนินการตามมาตรการป้องกัน / ลดผลกระทบต่อทรัพยากรกายภาพอย่างเคร่งครัด

เพื่อไม่ก่อให้เกิดผลกระทบ

3. คุณค่าการใช้ประโยชน์ของมนุษย์

แหล่งน้ำใช้ แนะนำให้คนงานใช้น้ำอย่างประหยัด โดยการนำน้ำจากคลองหรือจากบ่อพัก

น้ำมาใช้ในกิจกรรมก่อสร้างบางส่วน เช่นการล้างอุปกรณ์ก่อสร้าง ,การรดน้ำต้นไม้

  การใช้ไฟฟ้า แนะนำให้คนงานใช้ไฟฟ้าอย่างประหยัด , ใช้อุปกรณ์ไฟฟ้าที่ได้มาตรฐาน ,

ประหยัดพลังงานและมีอายุการใช้งานยาวนาน , เดินสายและติดตั้งอุปกรณ์ไฟฟ้าตามมาตรฐานของ

การไฟฟ้าฯ

  การกำจัดขยะมูลฝอย รวบรวมขยะหรือเศษวัสดุที่เกิดจากการก่อสร้างกองรวมไว้ไม่ให้กระ

จัดกระจาย และนำกลับมาใช้ประโยชน์ใหม่หรือนำไปถมที่ , จัดภาชนะรองรับให้เพียงพอกับ

ปริมาณขยะที่เกิดขึ้น , มีฝาปิดมิดชิด ส่วนขยะที่ใช้ประโยชน์ไม่ได้ควรมีการดำเนินการนำไปทิ้ง

อย่างน้อยสัปดาห์ละครั้ง

การคมนาคม หลีกเลี่ยงการขนถ่ายวัสดุก่อสร้างในชั่วโมงเร่งด่วน , จำกัดความเร็วของรถ

บรรทุก โดยเฉพาะเมื่อเข้าเขตชุมชน และปฏิบัติตามพระราชบัญญัติการขนส่งอย่างเคร่งครัด , ขับ

รถด้วยความระมัดระวัง ห้ามจอดรถในบริเวณที่ทำให้เกิดการกีดขวางการจราจร

4. คุณภาพชีวิต

อาชีวอนามัย มีการพิจารณาด้านมาตรการความปลอดภัย , จัดให้มีการดูแลการใช้อุปกรณ์

ป้องกันอันตราย และมีการตรวจสอบเพื่อความปลอดภัยในการทำงาน , มีการอบรมชี้แจงมาตรการ

ต่างๆ แก่หัวหน้าคนงาน หรือจัดหาคู่มือพร้อมคำชี้แจงใช้เพื่อให้เกิดสำนึกและเข้าใจในเรื่องความ

ปลอดภัยให้ดียิ่งขึ้น , มีการจัดหาสวัสดิการด้านสุขาภิบาลต่างๆ เช่น น้ำดื่ม และที่ทิ้งขยะรวม มีการ

รักษาความสะอาดภายในพื้นที่เพื่อลดมลภาวะ และอุบัติเหตุต่างๆ , จัดให้มีเครื่องปฐมพยาบาลเบื้อง

ต้น , จัดให้มีไฟฟ้า แสงสว่างในเวลากลางคืน บริเวณบ้านพักคนงานให้เพียงพอ

สาธารณะสุข กำหนดขอบเขตบ้านพักคนงานให้อยู่ในบริเวณเดียวกัน , มีความเข้มงวดใน

ด้านสุขาภิบาลสิ่งแวดล้อม เพื่อป้องกันการก่อและแพร่กระจายของเชื้อโรคหรือโรคติดต่อ , จัดให้มี

เวรยามรักษาความปลอดภัยออกตรวจดูแลความเรียบร้อยตลอด 24 ชั่วโมง

การป้องกันอัคคีภัย มีการเดินสายไฟทุกขั้นตอน และกระทำอย่างถูกหลักวิชาการ , ออกกฎ

ให้คนงานดับไฟให้สนิทหลังสูบบุหรี่ และประกอบอาหาร

11

  ทัศนียภาพและสุนทรียภาพ ควบคุมให้มีการดูแลการก่อสร้างบริเวณต่างๆ
  ภายในโครงการให้เป็นไปตามที่ออกแบบไว้ เพื่อรักษาสภาพภูมิทัศน์ที่ดีของโครงการ

  - ผลการปฏิบัติจริงเปรียบเทียบกับอัตราสูงสุดตามกฎหมาย

  บริษัทฯ ได้มีการวางนโยบายในการรักษาสิ่งแวดล้อมเพื่อประโยชน์ของส่วนรวมโดยให้

เป็นไปตามมาตรการที่ทางราชการกำหนดไว้

  - ข้อพิพาทและแนวทางแก้ไข - ไม่มี -

(4) งานที่ยังไม่ได้ส่งมอบ ณ วันที่ 31 ธันวาคม 2547

  โครงการ มูลค่า (ล้านบาท)

1. ชวนชื่นแคราย 5.3

2. ชวนชื่นบางนา 10.4

3. ชวนชื่นปิ่นเกล้า 8.3

4. ชวนชื่นฟลอร่าวิลล์ 2.7

5. เรสซิเด็นซ์พาร์ค 2 0.5

6. ชวนชื่นการ์เด้นวิลล์ 4.1

7. สิรีนเฮ้าส์ดอนเมือง 2.6

รวม 33.9